钦定古今图书集成/明伦汇编/氏族典/第125卷 > 陈德文
## 钦定古今图书集成/明伦汇编/氏族典/第125卷 > 陈德文

按《广东通志》：“德文，一名莹中，字文石，保昌人。洪武十
九年，举文学，授台州通判。居二年，左迁枝江令，又迁
缙云监税，所至有声。以兵部尚书唐铎荐，拜北平道
监察御史。明年，擢按察使。三十年，使西番撒马儿罕
等国，居西域十二年，克举使职，历国采访风俗，北归
成祖，擢佥都御史，赠左都御史，赐葬祭。”